dh-unibe/image-text_koenigsfelden-charters-post-1500 huggingface dataset:
Wir, nachgenanten Ruͦdolf Steinbrùchel und Jacob Holzhalb, ✳ der ràtten Zùrich, ✳ bekennen und tuͦnd kund
offenlich mit disem brief, ✳ das wir den erwirdigen, geistlichen ✳ her bruͦder Rumyum Tierberger, gardyon
zuͦ Küngsfellden, ✳ eins, ✳ und die erbern ✳ Hannsen Schilltknecht und Caspàrn Bùrcklin, ✳ burger Zùrich, ✳ anders
teils, ✳ umb den span ✳ und irttum, ✳ so si von zechen mùt kernen wegen, ✳ die der gemelt heˀr gardyen
vermeint ✳ den genanten Hannsen Schilltknecht und Casparn Bùcklin ✳ zuͦ geschickt, ✳ und aber die gemellten
zwen ✳ dawider fùrwandtent, ✳ das inen die nit worden weͣrent, ✳ geeint und betragen haben an fòrm
und meynung, ✳ als hienach erlùtert stât. und also ist, ✳ das die gemellten ✳ Hans Schilltknecht und Capsar
Bùrckli ✳ dem genanten ✳ herˀn gardyon an die zechen mùt kernen, ✳ ob angezöigt, ✳ jetz funf mùt ✳ in dem
kouff, ✳ als si vormals mit einandern gemercktot habent, ✳ usrichten ✳ und der andern fùnf mùtten
halb die karer und fùrlùt ernstlich ✳ erfàren ✳ und ersuͦchen soͤllen, ✳ ob si söllich fùnf mùtt ✳ wider erfragen
und der an inen bekom̄en mòchttent, ✳ und ob si die ✳ an inen erlangent ✳ und die zuͦ iren handen bringend, ✳
soͤllent si ✳ daruf den genantten herˀn gardion ✳ darumb ouch abtragen und benuͤgig machen. ✳ ob aber sach
weͣre, ✳ das si die bemelten fùnf mùt kern̄ nit erfràgen ✳ und dero an den kareren und fùrlùtten ✳ nit bekomen moͤchten, ✳ sollent ✳ si als dannn ✳ dem genanten hernˀ gardyon dero halb ✳ veˀrer und wytter, ✳ ouch
nùtz schuldig, ✳ sonder ùnns zuͦ eren ✳ die durch den genanten hernˀ gardyon nachgelaszen und geschenckt
sin, an alles veˀrer anfaͤchten und ersuͦchen. ✳ und haben also zuͦ urkünd unnsere insigel offennlich in disen
brief getan drucken, ✳ doch ùnns und ùnnsern erben ✳ in ander weg ✳ an schàden, und beschechen ist ✳ uff
zinstag vor sant Simon und Judes tag, ✳ der heiligen zwòlfbotten, ✳ nach Cristi geburt getzalt fünfzechen hundert und zwey jare. ✳
unùtz
Konigsf. 858
Staatsarchiv
AARGAU
unùtz
1502
✳ T ✳ 30 ✳